એક વહુ તો ઘણીવાર ખેદ કરે કે, મારી સાસુ મરી જશે ત્યારે હું કોઈ બીજાને યાદ કરીને રડીશ ત્યારે ‘પ્રસંગ’ સચવાશે. તો એક વહુએ એની સાસુ બીફોર ટાઈમ ગુજરી જાય તો ઉનાળામાં પણ આજીવન ઘરમાં સેલા, પહેરવાની બાધા રાખી છે. સાસુઓ અમથી ‘આવ અહમ અમ પર પડ’ જેવું કરે છે. બેઠી બેઠી વ્યાજ (દીકરાના દીકરા)ને વહાલ કરે અને શિવને સંભારે તો એક ઝાડવે એકવીસને વિસામો રહે પણ આ તો વહુની પ્રાઈવેટ વોચમેન લિમિટેડ કંપની. પડોશી પગરખાં વસાવે એમાંય એને વહુનો હાથ લાગે. જો કે આમાં બધી સાસુઓનો સ્વતંત્ર વાંક નથી હોતો.